《和敬夫斜川诗》
宋代·刘芮

病著不任事，淹卧心自休。
经时不出门，况复斜川游。
每觌节物换，恍惊时序流。
少年喜追逐，聚散水上鸥。
沈舟枯木伴，风帆春树丘。
我病正尔许，怀念老朋俦。
有酒不能饮，徒有献与酬。
故人酌佳日，亦复我念否。
佳章写怀抱，一读宽百忧。
吾君念远民，归计未易求。

作者简介：永静军东光人，字子驹，号顺宁。刘跂子。师胡安国。为永州狱掾，托疾归。后以刑部员外郎召，出为湖南提刑，卒。有《顺宁集》。